קנית

קנית (שם מדעי: Acrocephalus) הוא סוג ציפורים קטנות במשפחת הקניתיים, המכיל כ־35 מינים. בעבר סוג זה היה שייך באופן כללי למשפחת הסבכיים של העולם הישן, אך מחקרים מ-2012 העלו את הקניות, לצד משפחות רבות אחרות, למעמד של משפחה עצמאית; כשהסבכים נעשו לעל-משפחה.

גבם של מיני הקנית בצבע חום-זית, גחונם בהיר יותר, והגרון לבנבן. אורכם נע בין 19 עד 12.5 ס"מ. כמה מהם מפוספסים, אחרים חלקים, זנבם המעוגל מבדיל אותן מהשיחניות הדומות להן. למינים רבים צדודית ראש שטוחה, מה שהעניק לסוג את שמו המדעי, Acrocephalus, שמגיע מיוונית עתיקה: akros, פירושו "הגבוה ביותר", ו-kephale, "ראש"; ייתכן שנאומן ונאומן (אב ובן, אורניתולוגים גרמניים שהגדירו את הסוג) חשבו ש-akros פירושו "חד, שפיצי". מאחר שהמינים בסוג זה דומים, ההבחנה ביניהם אינה קלה. סימן היכר חשוב הוא השירה החוזרת והחקיינית ובעלת קריאות קרקרניות וגדפניות.

הקניות נמצאות לרוב בצומח על גדות ביצות, אגמים, נחלים ומקורות מים אחרים, אולם מקום חיותן המועדף הוא חישות הקנה ומכאן שמן העברי. צבעי גופן של רוב הקניות תואם את צבע הקנה מאשתקד, כלומר חום צהבהב ולבנבן. הקנית ניזונה בעיקר מחרקים וחסרי חוליות ולעיתים גם מפירות קטנים. מינים רבים נודדים, בעיקר אלו המתרבים באזורים בעלי אקלים ממוזג.

המין הכי פחות מוכר בסוג זה, קנית גדולת מקור (Acrocephalus orinus), נמצא מחדש בתאילנד במרץ 2006. הוא נמצא פעם אחת בלבד קודם לכן, ב-1867. מין נוסף בסכנת הכחדה הוא קנית בצרה, שמוצאו בדרום עיראק. בקיץ 2006 נמצאו זוגות בודדים מקננים לראשונה מחוץ לגבולות עיראק, בעמק החולה.

מיני הקנית
ממוזער|קנית אירופית.

קנית בישראל
בישראל נצפו 10 מינים מהסוג קנית:
 שם  שם מדעי  תמונה/איורסטטוס: יציב/נודד קנית פסים Acrocephalus schoenobaenus  100px  חולפת נפוצה, אינה מקננת. קנית קטנה Acrocephalus scirpaceus100pxחולפת ומקייצת דוגרת מצויה קנית ביצות Acrocephalus palustris 100px חולפת נפוצה, אינה מקננת. קנית פינית Acrocephalus dumetorum 100px מבקרת נדירה קנית אורזAcrocephalus agricola100pxמבקרת נדירה קנית אירופית Acrocephalus arundinaceus 100px  חולפת מצויה, דוגרת נדירה קנית אפריקניתAcrocephalus stentoreu100px יציבה, מקננת. קנית בצרה  Acrocephalus griseldis מקננת נדירה ביותר בארץ ובסכנת הכחדה חמורה בעולםקנית מזרחית  Acrocephalus orientalis  100px| קנית מזרחית בפאתי טוקיו, יפן   מזדמנת נדירה ביותר, עם שתי תצפיות: האחת בסוף פברואר 1988 והשניה בתחילת מאי 1990 זמירון Acrocephalus melanopogon 100pxחולף מצוי, מקנן נדיר

 קישורים חיצוניים 

הערות שוליים

קטגוריה:בעלי חיים שתוארו ב-1811
קטגוריה:טקסונים שתוארו בידי יוהאן פרידריך נאומן
קטגוריה:קניתיים